text: Hvad vil du vide om modtagecenteret for flygtninge?
  18 november 2015 kl. 16.57
  Aabenraa Kommune inviterer nu til et informationsmøde om flygtninge-interneringslejren ved Aabenraa.
  Det er Søgårdlejren ved Aabenraa, der skal være modtagecenter for flygtninge og migranter.
  På modtagecenteret kan politiet – hvis situationen tilsiger det – tilbageholde flygtninge og migranter, indtil der er klarhed over, hvem de er, og hvad de vil i Danmark.
  Nu holder Aabenraa Kommune et informationsmøde om modtagecenteret.
  - Aabenraa Kommune har ikke noget med oprettelsen af modtagecentret at gøre, men som borgmester føler jeg mig forpligtet til at informere borgerne i området om, hvad etableringen af centret kan få af betydning for dem, siger borgmester Thomas Andresen.
  